張學明

張學明係大埔林村人，係新界原居民，公職包括香港立法會前議員、前大埔區議會當然議員、新界鄉議局副主席、新界社團聯會主席、民主建港協進聯盟成員。

踏入政壇 
1985年，張學明成為大埔區議員，從此踏入政壇。1992年，佢加入民主建港聯盟。1995年，佢第一次參選立法局新界東北議席，落選咗。1996年參選臨時立法會，再度落選。1997年，佢獲港英政府委任做太平紳士。1998年，佢接任大埔鄉事委員會主席一職。1999年，佢成為新界鄉議局議員，又成為新界社團聯會會長。2004年，新界鄉議局原任副主席彭鏗然突然離世，張學明接任副主席，處理大埔區相關嘅鄉村事務。

立法會生涯 
2004年，張學明同黨友譚耀宗合組名單參選立法會新界西選區地方直接選舉，因為佢嘅鄉事背景深得新界原居民支持，結果佢哋都喺選舉勝出，令張學明首度晉身立法會，同黨友李國英、劉皇發、林偉強合稱立法會「鄉事四子」。

選舉經歷 
喺2021年9月，佢成為香港特别行政區選舉委員會基層社團委員。之後佢喺李家超無提政綱嘅情況下，有份提名李家超參與2022年香港行政長官選舉。

個人榮譽 
 太平紳士
 銀紫荊星章
 金紫荊星章
 大紫荊勳章

攷

類:前香港立法會議員
林村
前大埔區議員
香港民建聯黨員
類:香島中學舊生
新界原居民
學明